stanford-oval/wikipedia huggingface dataset:
การบินไทย
อัตลักษณ์องค์กร > คำขวัญ

คำขวัญภาษาไทยของการบินไทยคือ รักคุณเท่าฟ้า ปรากฏเป็นครั้งแรกเมื่อปี พ.ศ. 2521 เป็นชื่อใหม่ของวารสารภายใน ซึ่งเปลี่ยนจากเดิมคือ ข่าวการบินไทย (เริ่มเมื่อ พ.ศ. 2519) โดยวลีดังกล่าวมีที่มาจาก วิถีชีวิตของชาวไทย ดังที่พ่อแม่มักตั้งคำถามกับลูกว่า รักพ่อแม่แค่ไหน แล้วลูกก็มักตอบว่า "รักพ่อแม่เท่าฟ้า" ซึ่งสื่อความหมายถึงความรักที่กว้างใหญ่ไพศาลไปสุดขอบฟ้า จึงนำมาใช้เชิงเปรียบเทียบกับบริการของการบินไทย ทั้งนี้ คำขวัญของการบินไทยดังกล่าว เป็นที่รู้จักอย่างแพร่หลายในประเทศไทย จากผลงานเพลงชื่อเดียวกัน ของวงดนตรีเพื่อชีวิต คาราบาว ซึ่งเผยแพร่เป็นครั้งแรกเมื่อปี พ.ศ. 2528 ส่วนคำขวัญภาษาอังกฤษใช้ว่า Smooth as Silk ซึ่งแปลเป็นภาษาไทยได้ว่า นุ่มนวลดุจแพรไหม มีชื่อเสียงมาจากเพลงชื่อเดียวกัน ที่กระจายเสียงภายในเครื่องก่อนเริ่มเที่ยวบิน และที่นำมาใช้ประกอบรายการการบินไทยไขจักรวาล ทั้งนี้ การบินไทยเคยใช้คำขวัญ นุ่มนวลดุจแพรไหม ตามสื่อโฆษณาของการบินไทยในช่วงระยะเวลาหนึ่ง ก่อนจะเลิกใช้และกลับมาใช้คำขวัญ รักคุณเท่าฟ้า เพียงคำขวัญเดียว
จุดหมายปลายทาง

บทความหลัก: จุดหมายปลายทางของการบินไทย
ณ เดือนมีนาคม พ.ศ. 2567 การบินไทยให้บริการเที่ยวบินสู่จุดหมายปลายทาง 66 แห่งทั่วโลก โดยแบ่งเป็นจุดหมายปลายทางในประเทศ 10 แห่งและระหว่างประเทศ 56 แห่ง
จุดหมายปลายทาง > พันธมิตรการบิน

การบินไทยเป็นหนึ่งใน 5 สายการบินที่ได้ร่วมก่อตั้งพันธมิตรทางการบินที่ใหญ่ที่สุดในโลก สตาร์อัลไลแอนซ์ ในวันที่ 14 พฤษภาคม พ.ศ. 2540
จุดหมายปลายทาง > ข้อตกลงการบินร่วม

การบินไทยทำข้อตกลงการบินร่วม (Codeshare) กับสายการบินต่าง ๆ ดังต่อไปนี้:
แอร์แคนาดา
แอร์อินเดีย
แอร์นิวซีแลนด์
ออล นิปปอน แอร์เวย์
แอร์มาเก๊า
เอเชียน่าแอร์ไลน์
ออสเตรียนแอร์ไลน์
บางกอกแอร์เวย์ส
บรัสเซลส์แอร์ไลน์
อียิปต์แอร์
เอ็ลอัล
เอมิเรตส์
อีวีเอแอร์
กัลฟ์แอร์
การบินลาว
ลุฟท์ฮันซ่า
มาเลเซียแอร์ไลน์
โอมานแอร์
ปากีสถานอินเตอร์เนชันแนลแอร์ไลน์
รอยัลบรูไนแอร์ไลน์
สแกนดิเนเวียนแอร์ไลน์ซิสเต็ม
เซินเจิ้นแอร์ไลน์
สิงคโปร์แอร์ไลน์
สวิสอินเตอร์เนชันแนลแอร์ไลน์
ตัปปูร์ตูกัล
เตอร์กิชแอร์ไลน์
ยูไนเต็ดแอร์ไลน์
ฝูงบิน

บทความหลัก: รายชื่อเครื่องบินของการบินไทย
ณ เดือนธันวาคม พ.ศ. 2567 การบินไทยมีเครื่องบินประจำการในฝูงบินดังนี้:
| เครื่องบิน | แบบ | ประจำการ | จัดหา | ผู้โดยสาร> F | ผู้โดยสาร> C | ผู้โดยสาร> U | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- | --- | --- |
| แอร์บัส เอ320-200 | 320 | 6 | — | — | — | 12 | 156 | 168 | รับโอนจากการบินไทยสมายล์ |
| แอร์บัส เอ320-200 | 32S | 14 | — | — | — | 12 | 150 | 162 | รับโอนจากการบินไทยสมายล์ |
| แอร์บัส เอ320-200 | 32X | — | ** | — | 12 | — | 144 | 156 | เป็นการปรับปรุงห้องโดยสาร (retrofit) จากรูปแบบ 320 และ 32S มิได้มีการจัดหาเครื่องบินใหม่แต่อย่างใด |
| แอร์บัส เอ321นีโอ | TBD | — | 22 | รอประกาศ | รอประกาศ | รอประกาศ | รอประกาศ | รอประกาศ | เริ่มส่งมอบกลางปี 2568 |
| แอร์บัส เอ330-300 | 33R | 3 | — | — | 31 | — | 263 | 294 | นำกลับมาใช้งานบางส่วนหลังจากปลดประจำการ |
| แอร์บัส เอ330-300 | 33C | 1 | 1 | — | 31 | 48 | 185 | 264 | เช่าจาก CDB Aviation ส่งมอบในเดือนกันยายน - ตุลาคม 2567 - ใช้ผังที่นั่งเดิมจากเวอร์จินแอตแลนติก |
| แอร์บัส เอ350-900 | 359 | 12 | — | — | 32 | — | 289 | 321 |  |
| แอร์บัส เอ350-900 | 35B | 4 | — | — | 33 | — | 301 | 334 | เช่าระยะยาว – ใช้ผังที่นั่งเดิมจากไห่หนานแอร์ไลน์ |
| แอร์บัส เอ350-900 | 35C | 2 | — | — | 30 | — | 309 | 339 | เช่าระยะยาว – ใช้ผังที่นั่งเดิมจากเซาท์แอฟริกันแอร์เวส์ |
| แอร์บัส เอ350-900 | 35D | 4 | — | — | 33 | — | 301 | 334 | เช่าระยะยาว – ใช้ผังที่นั่งเดิมจากฮ่องกงแอร์ไลน์ |
| แอร์บัส เอ350-900 | TBD | — | 6 | รอประกาศ | รอประกาศ | รอประกาศ | รอประกาศ | รอประกาศ |  |
| โบอิง 777-200อีอาร์ | 77E | 4 | — | — | 30 | — | 262 | 292 |  |
| โบอิง 777-300อีอาร์ | 77B | 14 | — | — | 42 | — | 306 | 348 |  |
| โบอิง 777-300อีอาร์ | 77Y | 3 | — | 8 | 40 | — | 255 | 303 | ทดแทน โบอิง 747 |
| โบอิง 787-8 | 788 | 6 | — | — | 22 | — | 234 | 256 |  |
| โบอิง 787-9 | 789 | 3 | 50 | — | 30 | — | 268 | 298 | สั่งซื้อพร้อม 35 ตัวเลือก   หนึ่งลำเช่าจาก AerCap ส่งมอบภายในปี 2567 |
| รวม | รวม | 77 | 79 |  |  |  |  |  |  |
การบินไทยมีอายุฝูงบินเฉลี่ย 9.4 ปี
แอร์บัส เอ330-300
แอร์บัส เอ350-900 ในลวดลายสตาร์อัลไลแอนซ์
โบอิง 777-200อีอาร์
โบอิง 777-300อีอาร์
โบอิง 787-8
ฝูงบิน > การจัดหา/ปลดระวาง

ณ พ.ศ. 2560 อายุการใช้งานเฉลี่ยของฝูงบินของการบินไทยอยู่ที่ 9.3 ปี และจากแผนฟื้นฟูกิจการของการบินไทย นอกจากการประกาศขายเครื่องบินแล้ว ทางบริษัทได้ระบุว่าจะทำการลดรุ่นของฝูงบินเหลือเพียง 6 รุ่น คือ A350XWB, B777-300ER, B787-8, B787-9, A320 ของไทยสไมล์ และนำ A330 จำนวน 3 ลำ กลับมาให้บริการ และลดรุ่นของเครื่องยนต์ของเครื่องบินที่ใช้เหลือ 5 รุ่นเท่านั้น
อย่างไรก็ตาม เมื่อวันที่ 20 กุมภาพันธ์ พ.ศ. 2567 การบินไทยได้ลงนามในสัญญาจัดหาเครื่องบินพาณิชย์ โบอิง 787 ดรีมไลเนอร์ ร่วมกับโบอิง และจีอี เอโรสเปซ คำสั่งซื้อดังกล่าวมีขึ้นหลังพบคำสั่งซื้อเครื่องบิน B787-9 ปริศนาจากบุคคลไม่เปิดเผยนามปรากฎบนเว็บไซต์ของโบอิงเป็นจำนวนมาก สัญญาดังกล่าวโบอิงจะจัดหาเครื่องบิน B787-9 ให้กับการบินไทยทั้งหมด 45 ลำ โดยมีรายละเอียดเหมือนกับเครื่องบิน B787-9 เดิมที่การบินไทยใช้งานอยู่ แต่เปลี่ยนตัวเลือกเครื่องยนต์จากเดิมที่ใช้โรลส์-รอยซ์ มาเป็นเครื่องยนต์ จีอีเอ็นเอ็กซ์ (GEnx) ของบริษัทจีอี เอโรสเปซแทน พร้อมกันนี้การบินไทยสามารถปรับเปลี่ยนตัวเลือกเครื่องบินบางส่วนจาก B787-9 เป็น B787-10 ได้ตามความต้องการ หรือขยายขนาดคำสั่งซื้อเป็น 80 ลำ และเปลี่ยนเป็น B777X ที่เป็นเครื่องบินลำตัวกว้างพิสัยไกลซึ่งยังอยู่ในระหว่างการพัฒนาได้ในอนาคต โดยคำสั่งซื้อดังกล่าวเป็นการจัดหาเครื่องบินเพื่อทดแทนเครื่องบินชุดเดิมที่จะทยอยปลดระวางตั้งแต่ พ.ศ. 2570 เป็นต้นไป และเครื่องบินลำแรกจากคำสั่งซื้อนี้จะเริ่มจัดส่งถึงประเทศไทยใน พ.ศ. 2570
และอีก 1 วันถัดมา การบินไทยได้ลงนามในสัญญาเช่าเครื่องบินอีก 17 ลำจาก บริษัทจัดหาเครื่องบิน AerCap ประกอบด้วยเครื่องบิน แอร์บัส A350-900 4 ลำ, แอร์บัส A320-NEO 10 ลำ และโบอิง B787-9 3 ลำ เพื่อเป็นการขยายขีดความสามารถในการดำเนินการในระยะสั้น ก่อนที่เครื่องบินชุดใหญ่จากโบอิงจะเริ่มจัดส่ง โดยเครื่องบินลำแรกจากสัญญาเช่านี้จะเริ่มจัดส่งถึงประเทศไทยใน พ.ศ. 2567
ฝูงบิน > ฝูงบินในอดีต

การบินไทยเคยให้บริการเครื่องบินดังต่อไปนี้:
บริการ > ห้องโดยสาร

การบินไทยแบ่งการให้บริการภายในห้องโดยสาร ออกเป็น 4 ระดับ ได้แก่
บริการ > ห้องโดยสาร > รอยัลเฟิร์สคลาส (ชั้นหนึ่ง)

ในเครื่องบินแอร์บัส เอ 380-800 ที่นั่งโดยสารถูกออกแบบให้เป็นห้องพักผ่อนส่วนตัว มีความห่างระหว่างแถว 83 นิ้ว ความกว้างที่นั่ง 26.5 นิ้ว สามารถปรับเอนนอนเป็นแนวราบได้ถึง 180 องศาและติดตั้งอุปกรณ์สาระบันเทิงอย่างครบครันด้วยจอภาพ AVOD ระบบสัมผัสขนาด 23 นิ้ว ติดตั้งระบบ Wi-Fi อินเทอร์เน็ตสามารถเชื่อมต่อโทรศัพท์มือถือและอุปกรณ์สื่อสารได้ทุกชนิด พร้อมปลั๊กไฟส่วนตัวสำหรับคอมพิวเตอร์วางตักไว้บริการผู้โดยสาร นอกจากนี้การบินไทยยังติดตั้งห้องน้ำที่มีขนาดใหญ่เป็น 2 เท่าของห้องน้ำปกติ โดยออกแบบให้มีพื้นที่ส่วนตัวสำหรับให้ผู้โดยสารชั้นหนึ่งแต่งตัวได้อย่างสะดวกสบายด้วยเช่นกัน และในชั้นรอยัลเฟิร์สคลาสนี้สามารถเลือกเมนูอาหาร จากเมนูต่าง ๆ ทั้ง 22 รายการก่อนขึ้นเครื่องได้อีกด้วย
ปัจจุบันการบินไทยติดตั้งที่นั่งชั้นรอยัลเฟิร์สคลาสในเครื่องบินโบอิง 777-300ER จำนวน 3 ลำ ในเส้นทางลอนดอน โตเกียว และโอซากา
บริการ > ห้องโดยสาร > รอยัลซิลค์ (ชั้นธุรกิจ)

เปิดตัวครั้งแรกพร้อมกับแอร์บัส A340-500 มาในลักษณะแบบเปลือกหอย มีการติดตั้งชั้นธุรกิจนี้ในเครื่องบินโบอิง 777-200ER, 777-300ER ความห่างระหว่างที่นั้ง 60-62 นิ้ว และความกว้างของที่นั่ง 20-21.5 นิ้ว สามารถปรับเอนได้สูงสุดถึง 170 องศา ในทุก ๆ ที่นั่งจะมีระบบนวด.โทรทัศน์ส่วนตัวระบบสัมผัส 10.4 และ 15 นิ้ว (ในเก้าอี้แบบใหม่) สามารถปรับเอนนอนเป็นแนวราบได้ถึง 180 องศา และยังมีที่นั่งแบบใหม่ที่ถูกติดตั้งบนแอร์บัส เอ 380 และโบอิง 777-300ER โดยจอ IFE มีขนาดใหญ่ถึง 17 นิ้ว และติดตั้งเข็มขัดนิรภัยแบบคาดผ่านเอว นอกจากนี้บนเครื่องบินแอร์บัส เอ 380 ยังมีรอยัลซิลค์ บาร์บริการอาหารและเครื่องดื่มอีกด้วย
อนึ่ง A330-300 รุ่นใหม่จะมีการปรับเปลี่ยนชั้นธุรกิจเป็นแบบใหม่จะมีในรุ่นแบบ A330 และ A33H ในเครื่องบินแบบ A330-343E มีบริการทั้งหมด 15 ลำแบ่งเป็น A330 8 ลำ A33H 7 ลำ ให้บริการในทวีปเอเซีย รวมถึงในประเทศไทย
บริการ > ห้องโดยสาร > พรีเมียมอีโคโนมี (ชั้นประหยัดพิเศษ)

เป็นการนำที่นั่งชั้นรอยัลซิลค์ในช่วงแถวหลังจากประตูคู่ที่สองของเครื่องบินลงมา มาขายในราคาที่ถูกลง แต่ในส่วนของการให้บริการอื่นๆ จะเหมือนกับชั้นประหยัดปกติ โดยให้บริการเฉพาะเที่ยวบินในแถบสแกนดิเนเวีย ที่ทำการบินโดยเครื่องบินรุ่น โบอิง B777-300ER
บริการ > ห้องโดยสาร > ชั้นประหยัด

ขนาดที่นั่งในชั้นประหยัดของการบินไทย มีขนาดใหญ่ถึง 36 นิ้ว ต่างจากโดยทั่วไปที่มีขนาด 34 นิ้ว โดยแถวที่นั่งจะถูกจัดวางในรูปแบบดังต่อไปนี้
แบบ 3-4-3 ในเครื่องบินแอร์บัส เอ 380-841 (ชั้นล่าง)
แบบ 3-3-3 ในเครื่องบินโบอิง 787-8 และ 777-300ER
แบบ 2-4-2 ในเครื่องบินแอร์บัส เอ 330-343, เอ 380-841 (ชั้นบน)
ทุกที่นั่งในชั้นประหยัดบนเครื่องบิน แอร์บัส A330-300 จะถูกติดตั้งระบบมัลติมีเดีย (AVOD) หน้าจอระบบสัมผัส 9 นิ้ว ในทุกที่นั่ง แอร์บัส A33H 7 ลำ, A380-800 4 ลำ, โบอิง B777-300ER จะถูกติดตั้งระบบมัลติมีเดีย (AVOD) ระบบปฏิบัติการ หน้าจอระบบสัมผัส 10.6 นิ้ว    
และเครื่องบินแบบ โบอิง B787-8 จะถูกติดตั้งระบบมัลติมีเดีย (AVOD) ระบบปฏิบัติการ หน้าจอระบบสัมผัส 11 นิ้ว
บริการ > นิตยสารประจำเที่ยวบิน

นิตยสารประจำเที่ยวบิน (Inflight Magazine) ของการบินไทย มีชื่อว่า "สวัสดี " (อังกฤษ: Sawasdee) ออกเป็นฉบับปฐมฤกษ์เมื่อเดือนมิถุนายน พ.ศ. 2514 เนื้อหาส่วนมากนำเสนอบทความสารคดี ว่าด้วยความเป็นไทย โดยเฉพาะประเพณีและวัฒนธรรม ที่เขียนขึ้นใหม่โดยเฉพาะเป็นภาษาอังกฤษทั้งฉบับ มิได้นำบทความที่เคยตีพิมพ์ในนิตยสารอื่นมาลงซ้ำ นอกจากนั้น ยังมีภาพประกอบที่สวยงามโดดเด่นอีกด้วย
นิตยสารประจำเที่ยวบินของเดินอากาศไทย มีชื่อว่า "กินรี " (อังกฤษ: Kinnaree) ออกเป็นฉบับปฐมฤกษ์เมื่อเดือนกรกฎาคม พ.ศ. 2527 เนื้อหาส่วนมากนำเสนอบทความสารคดี ว่าด้วยสารบันเทิงปกิณกะ โดยเฉพาะความเป็นไทย ประเพณีและวัฒนธรรมไทย ซึ่งเขียนขึ้นใหม่โดยเฉพาะเป็นภาษาไทยทั้งฉบับ อนึ่ง ในเดือนมีนาคม พ.ศ. 2531 กินรีออกฉบับพิเศษ "41 ปี เดินอากาศไทย" ก่อนที่จะรวมกิจการเข้ากับการบินไทย ในวันที่ 1 เมษายนด้วย
หลังจากนั้น การบินไทยจึงเป็นเจ้าของนิตยสารทั้งสองฉบับ โดยสวัสดียังคงเป็นนิตยสารประจำเที่ยวบินระหว่างประเทศ และกินรีกลายเป็นนิตยสารประจำเที่ยวบินภายในประเทศ จนกระทั่งในเดือนเมษายน พ.ศ. 2552 มีการเปลี่ยนแปลงให้นิตยสารสวัสดี ตีพิมพ์เป็นสองภาษาควบคู่กัน โดยให้บริการทั้งเที่ยวบินระหว่างประเทศและภายในประเทศ ส่วนนิตยสารกินรี การบินไทยขายกิจการไปให้กับธนาคารกรุงเทพ เพื่อใช้เป็นชื่อนิตยสารสำหรับลูกค้าธนาคารที่เป็นสมาชิก
การบินไทยไขจักรวาล

การบินไทยเป็นผู้สนับสนุนให้มีรายการโทรทัศน์ ประเภทตอบปัญหาชิงรางวัลและทุนการศึกษาแก่เยาวชน ซึ่งมีชื่อว่า "การบินไทยไขจักรวาล" ที่จัดแข่งขันระหว่างนักเรียนระดับชั้นมัธยมผู้แทนโรงเรียนต่าง ๆ กลุ่มละสามคน โดยแต่ละครั้งจะแข่งขันกันระหว่างสองโรงเรียน ดำเนินรายการโดย พลตรีถาวร ช่วยประสิทธิ์ (พ.ศ. 2518-2521) และหม่อมราชวงศ์ถนัดศรี สวัสดิวัตน์ (พ.ศ. 2521-2546) (เวลาต่อมาจึงได้เพิ่ม รัตน์มณี มณีรัตน์ เป็นพิธีกรดำเนินรายการร่วมไปด้วย ซึ่งบางครั้งทำหน้าที่ดำเนินรายการแทนเพียงคนเดียว) ออกอากาศทุกวันอังคาร สัปดาห์ที่ 1 และ 3 ของเดือน เวลา 17:00-17:30 น. (ต่อมาย้ายไปออกอากาศทุกวันศุกร์ สัปดาห์และเวลาออกอากาศเดียวกัน) ถ่ายทอดสดจากห้องส่งสถานีวิทยุโทรทัศน์กองทัพบก เป็นระยะเวลาถึง 28 ปี ระหว่าง พ.ศ. 2518-พ.ศ. 2546 ทั้งนี้ นักเรียนที่ชนะการตอบปัญหาประจำสัปดาห์ จะได้รับทุนการศึกษา ส่วนนักเรียนที่ชนะเลิศการตอบปัญหาประจำปี จะได้รับรางวัลเป็นตั๋วเครื่องบินไปกลับต่างประเทศ พร้อมกิจกรรมทัศนศึกษา ซึ่งการบินไทยเป็นผู้ออกค่าใช้จ่ายทั้งหมด
คดีความ

การบินไทยได้ฟ้องร้องโคอิโตะ ในกรณีที่มิสามารถติดตั้งเก้าอี้โดยสารภายในเครื่องบินแอร์บัส เอ 330 ในชั้นประหยัดทั้ง 5 ลำได้ส่งผลให้การบินไทยไม่มีโอกาสในการนำเครื่องบินบริการแก่ผู้โดยสาร ค่าเสียโอกาสในการบำรุงเครื่องบินและยังต้องหาบริการอื่นๆเพื่อดำเนินการในการติดตั้งเก้าอี้โดยสารใหม่ กรณีนี้เกิดขึ้นเมื่อการบินไทยว่าจ้างโคอิโตะติดตั้งเก้าอี้ในชั้นประหยัดโดยในระยะแรกเป็นไปด้วยดีแต่เมื่อถึงต้นปี พ.ศ. 2553 บริษัทดังกล่าวไม่ได้การรับรองจากกรมการบินประเทศญี่ปุ่นเนื่องจากการที่ดังกล่าวบริษัทเปลี่ยนมาตรฐาน ส่งผลให้ 2 รายการ จาก 18 รายการ ไม่ได้รับการรับรองความปลอดภัยจากประเทศญี่ปุ่น เรื่องดังกล่าวนอกจากกระทบต้องเครื่องบินแบบแอร์บัส เอ 330 ยังกระทบต่อเครื่องบินแบบโบอิง 777-300 HS-TKE โดยเครื่องบินลำดังกล่าวขายที่นั่งได้น้อยลงเพราะต้องขายเฉพาะที่นั่งที่ติดตั้งจากบริษัทโคอิโตะเพียงส่วนหนึ่งก่อนที่บริษัทดังกล่าวจะถูกถอนใบอนุญาต
กรณีดังกล่าวยังได้ส่งผลกระทบต่อความยากลำบากในการให้บริการบนเครื่องบินแบบแอร์บัส เอ 330 เนื่องจากเครื่องบินมีการจ้างบริษัทที่ติดตั้งเก้าอี้แตกต่างกัน โดย 12 ลำแรก HS-TEA ถึง HS-TEM รหัส เอ333 เป็นการออกแบบที่นั่งแบบหนึ่ง ซึ่งไม่มีจอส่วนตัวให้ผู้โดยสารและจะใช้เครื่องยนต์ พีดับเบิลยู4000 อีกแปดลำต่อมาตั้งแต่ HS-TEN ถึง HS-TEU ก็ใช้การจัดเรียงที่นั่งอีกแบบหนึ่งซึ่งมีจอส่วนตัวให้ผู้โดยสารและใช้เครื่องยนต์โรลส์ รอยซ์ เทรนต์ 700 ส่วนในชุดสุดท้ายเป็นการออกแบบที่นั่งอีกแบบหนึ่งซึ่งทันสมัยมากที่สุดรหัส เอ33H ใช้เครื่องยนต์โรลส์ รอยซ์ เทรนต์ 700 นอกจากนั้นแล้วใน 4 ลำดังกล่าวการบินไทยได้เริ่มใช้รหัสใหม่เป็น HS-TBA ซึ่งโดยปกติแล้วแอร์บัส เอ 330 จะใช้รหัสเป็น HS-TE_ ทั้งนี้เพื่อกันความสับสนของนักบินและลูกเรือซึ่งใน 7 ลำดังกล่าวได้เลิกใช้การติดตั้งเก้าอี้ของบริษัทโคอิโตะในชั้นประหยัด
ดูเพิ่ม

การบินไทยสมายล์
นกแอร์
เดินอากาศไทย
เดินทางกับสายการบินไทย
เชิงอรรถ

1 2  จัดเรียงแบบ 1-2-1 : staggered
↑  จัดเรียงแบบ 1-2-1 : reversed herringbone
↑  จัดเรียงแบบ 2-2-2
เมธิกา จีรนรภัทร

| เมธิกา จีรนรภัทร |
| --- | --- |
เกิด: 19 มิถุนายน พ.ศ. 2542 (25 ปี) กรุงเทพมหานคร
ส่วนสูง: 165 เซนติเมตร
อาชีพ: นักแสดง นักร้อง
ปีที่แสดง: พ.ศ. 2558–ปัจจุบัน
ผลงานเด่น: ฟ้า – คุณแม่วัยใสเดอะซีรีส์ (2560) แคลร์ – นักเรียนพลังกิฟต์ (2561/2563) ดาว – อาทิตย์อัสดง (2563) ไวท์ – นักเรียนต้องขัง (2566)
สังกัด: จีเอ็มเอ็มทีวี (2559–2567) ไรเซอร์มิวสิก (2566–2567)
เมธิกา จีรนรภัทร (เกิด 19 มิถุนายน พ.ศ. 2542) ชื่อเดิม รมิดา ชื่อเล่น เจน เป็นนักแสดงและนักร้องลูกครึ่งไทย-ไต้หวัน มีผลงานการแสดงละครและภาพยนตร์ และเป็นอดีตสมาชิกเกิร์ลกรุปซิสซี่ ปัจจุบันเป็นนักแสดงอิสระ
ประวัติ

เมธิกาเกิดเมื่อวันที่ 19 มิถุนายน พ.ศ. 2542
เมธิกาสำเร็จการศึกษาระดับชั้นมัธยมศึกษาจากโรงเรียนสารสาสน์วิเทศบางบอนด้วยวิธีสอบเทียบ แล้วเข้าศึกษาระดับปริญญาตรี หลักสูตรนานาชาติ ที่ภาควิชาการสื่อสารแบรนด์ คณะนิเทศศาสตร์ มหาวิทยาลัยกรุงเทพ สำเร็จการศึกษาเมื่อวันที่ 12 พฤศจิกายน พ.ศ. 2563
การงาน

เมธิกาเคยเรียนเต้นกับชาวเกาหลี และเข้ารับการคัดเลือกเป็นศิลปินในประเทศเกาหลีใต้ของเจวายพีเอนเตอร์เทนเมนต์กับวายจีเอนเตอร์เทนเมนต์ แต่ไม่ผ่าน
ใน พ.ศ. 2557 เมธิกาเข้าประกวดมิสทีนไทยแลนด์ 2014 ได้รางวัลรองชนะเลิศอันดับที่ 2
ใน พ.ศ. 2559 เมธิกาได้รับบทนำในภาพยนตร์จีนเรื่อง หวั่วเตอะเสฺวเคอหนานเฉิน ซึ่งออกฉายในปีถัดมา
ใน พ.ศ. 2562 จีเอ็มเอ็มทีวีจัดตั้งเกิร์ลกรุปชื่อซิสซี่ โดยมีเมธิกาเป็นสมาชิกพร้อมกับพลอยชมพู ศุภทรัพย์ สรัลชนา อภิสมัยมงคล และรัตท์ริชา ประภากิติ ทั้งหมดเป็นนักแสดงของจีเอ็มเอ็มทีวี
วันที่ 16 ตุลาคม พ.ศ. 2567 มีประกาศว่า เมธิกาสิ้นสุดสัญญากับจีเอ็มเอ็มทีวี และเกิร์ลกรุปซิสซี่ยุติบทบาท
วันที่ 2 มีนาคม พ.ศ. 2568 มีประกาศว่า เมธิกาจะรับบทแนวแซฟฟิก (หญิงรักหญิง) คู่กับสุภัสสรา ธนชาต ในซีรีส์ชื่อ รีลอีสเตตเอเจนซี ก่อนหน้านี้ทั้งสองได้รับบทเป็นคู่รักกันในมิวสิกวิดีโอเพลง "แค่เอาคืน" ของกุลมาศ สารสาส เผยแพร่เมื่อวันที่ 30 มกราคม พ.ศ. 2568
ผลงานการแสดง > ซีรีส์

| ปี | เรื่อง | ตอน | บทบาท | เครือข่าย | อ้างอิง |
| --- | --- | --- | --- | --- | --- |
| 2558 | รักวุ่น วัยรุ่นแสบ 2 |  | ต่าย | ช่อง 9 เอ็มคอตเอชดี |  |
| 2558 | โรงเรียนป่วน ก๊วนนักเรียนแสบ |  | เจน | ช่อง 9 เอ็มคอตเอชดี |  |
| 2558 | รูมอะโลน ฤดูกาลที่ 2 | ตัวจริง/หรือ/ตัวแทน | เพลิน | ช่องวัน 31 |  |
| 2558 | รูมอะโลน ฤดูกาลที่ 2 | ยิ่งเลิก/หรือ/ยิ่งรัก | เพลิน | ช่องวัน 31 |  |
| 2558 | รูมอะโลน ฤดูกาลที่ 2 | จบ/หรือ/เริ่ม | เพลิน | ช่องวัน 31 | [ต้องการอ้างอิง] |
| 2559 | วัยกล้าฝัน |  | ไวท์ | ช่อง 9 เอ็มคอตเอชดี |  |
| 2559 | แผนร้ายนายเจ้าเล่ห์ |  | กุ๊กไก่ (วัยรุ่น) | ช่องวัน 31 |  |
| 2560 | รักเธอคุณหมอฝึกหัด |  | ขนมผิง | ช่องวัน 31 |  |
| 2560 | เลิฟวิ้งค์ U สตอรี่ เรื่องรัก ๆ จากมุมหนึ่งของ IUCA |  | โลมา | จีเอ็มเอ็ม 25 |  |
| 2560 | รักไม่เอาถ่าน | Edge of 17 | ลูกพีช | จีเอ็มเอ็ม 25 |  |
| 2560 | รักไม่เอาถ่าน | Happy Ever After | ลูกพีช | จีเอ็มเอ็ม 25 | [ต้องการอ้างอิง] |
| 2560 | คุณแม่วัยใสเดอะซีรีส์ |  | ฑิฆัมพร วรวงศ์ (ฟ้า) | ช่องวัน 31/ไลน์ทีวี |  |
| 2561 | นักเรียนพลังกิฟต์ |  | ไอริน จรัสพรรณ (แคลร์) | ช่องวัน 31 |  |
| 2562 | เกมล่าเธอ |  | ผิง | ช่องวัน 31 | [ต้องการอ้างอิง] |
| 2562 | อุบัติรักข้ามขอบฟ้า |  | เปิ้ล | จีเอ็มเอ็ม 25 |  |
| 2563 | เทวดาท่าจะรัก |  | หลิน | จีเอ็มเอ็ม 25 |  |
| 2563 | เดอะกิฟเต็ดแกรดจูเอชัน |  | ไอริน จรัสพรรณ (แคลร์) | จีเอ็มเอ็ม 25 |  |
| 2563 | อาทิตย์อัสดง |  | ดาราราย (ดาว) | วีทีวี |  |
| 2563 | เวกอัปชะนีเวรีคอมพลิเคเท็ด |  | ลูกไม้ | จีเอ็มเอ็ม 25 |  |
| 2564 | รัก เป็น เล่น ตาย |  | อลิยา เอมมาลี (อีฟ) | จีเอ็มเอ็ม 25/วิว ประเทศไทย |  |
| 2565 | ซุป'ตาร์กับหญ้าอ่อน |  | จอมนรี (เค้ก) |  |  |
| 2565 | ร้านซื้อขายความทรงจำ | Bond and Relationship | เพื่อนบ้านของภู | จีเอ็มเอ็ม 25/ดิสนีย์+ | [ต้องการอ้างอิง] |
| 2565 | คลับสะพานฟาย 2 Class ซิฟาย | กิ๊กซ่อนแอบ | เมย์ | เอไอเอสเพลย์ | [ต้องการอ้างอิง] |
| 2566 | นักเรียนต้องขัง |  | ไวท์ | จีเอ็มเอ็ม 25/แอมะซอนไพรม์วิดีโอ |  |
| 2567 | หัวใจไม่มีปลอม |  | ชนัญชิดา (เฟย์) | จีเอ็มเอ็ม 25/วิว ประเทศไทย |  |
| 2568 | สงคราม ส่งด่วน |  |  | เน็ตฟลิกซ์ |  |
| รอประกาศ | รีลอีสเตตเอเจนซี |  |  |  |  |
ผลงานการแสดง > ภาพยนตร์

| ปี | เรื่อง | บทบาท | อ้างอิง |
| --- | --- | --- | --- |
| 2560 |  หวั่วเตอะเสฺวเคอหนานเฉิน | เจียง เยฺว่ |  |
ผลงานการแสดง > รายการโทรทัศน์

ทีมเกิร์ล (26 พฤษภาคม 2561 – 7 กันยายน 2562)
ผลงานการแสดง > มิวสิกวิดีโอ

| ปี | เพลง | ศิลปิน | อ้างอิง |
| --- | --- | --- | --- |
| 2566 | "พักอิงซบ" | ปองกูล สืบซึ้ง |  |
| 2567 | "พูดไม่ฟัง" | ไดซ์ |  |
| 2567 | "ซูเปอร์ซีเคร็ต" | พฤกษ์ พานิช |  |
| 2567 | "อย่าฝืน" | เพอร์เซส |  |
| 2568 | "แค่เอาคืน" | กุลมาศ สารสาส |  |
ผลงานเพลง > ในฐานะสมาชิกของซิสซี่

| ปี | ชื่อ | อ้างอิง |
| --- | --- | --- |
| 2562 | "ชักช้า (เอิงเอย)" |  |
| 2563 | "เปลี่ยนคะแนนเป็นแฟนได้ไหม" |  |
| 2564 | "ห้ามใจ" |  |
| 2565 | "พิสูจน์" |  |
| 2565 | "รับผิดชอบใจฉันด้วย" |  |
| 2566 | "ฮุยเล่ฮุย" |  |
ผลงานเพลง > เพลงเดี่ยว

"เลือกที่จะรัก" ประกอบ คุณแม่วัยใสเดอะซีรีส์
รางวัลและการเสนอชื่อ

| ปี | รางวัล | สาขา | ผลงาน | ผล | อ้างอิง |
| --- | --- | --- | --- | --- | --- |
| 2562 | แคซ อะวอดส์ 2019 | สาววัยใสโดนใจแห่งปี |  | ชนะ |  |
| 2563 | แคซ อะวอดส์ 2020 | สาววัยใสโดนใจแห่งปี |  | เสนอชื่อเข้าชิง |  |
| 2563 | แคซ อะวอดส์ 2020 | วัยรุ่นหญิงยอดนิยมแห่งปี |  | ชนะ |  |
| 2564 | เอเชียน เทเลวิชัน อะวอดส์ ครั้งที่ 26 | นักแสดงนำหญิงยอดเยี่ยม | อาทิตย์อัสดง | เสนอชื่อเข้าชิง |  |
| 2564 | รางวัลนาฏราช ครั้งที่ 12 | นักแสดงนำหญิงยอดเยี่ยม | อาทิตย์อัสดง | เสนอชื่อเข้าชิง |  |
พรศักดิ์ เจริญประเสริฐ

| พรศักดิ์ เจริญประเสริฐม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 9 สิงหาคม พ.ศ. 2554 – 18 มกราคม พ.ศ. 2555
นายกรัฐมนตรี: ยิ่งลักษณ์ ชินวัตร
ถัดไป: ณัฐวุฒิ ใสยเกื้อ
 
ข้อมูลส่วนบุคคล
เกิด: 2 กุมภาพันธ์ พ.ศ. 2495 (73 ปี) จังหวัดศรีสะเกษ ประเทศไทย
พรรคการเมือง: รวมไทยสร้างชาติ
คู่สมรส: ลดาวัลย์ เจริญประเสริฐ

พรศักดิ์ เจริญประเสริฐ (เกิด 2 กุมภาพันธ์ พ.ศ. 2495) เป็นกรรมการผู้ช่วยรัฐมนตรีประจำสำนักนายกรัฐมนตรี อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลยิ่งลักษณ์ ชินวัตร อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย ต่อมาย้ายมาเป็นสมาชิกพรรคพลังประชารัฐ ปัจจุบันสังกัดพรรครวมไทยสร้างชาติ
ประวัติ

พรศักดิ์ หรือฉายา "เสี่ยลาว" เกิดเมื่อวันที่ 2 กุมภาพันธ์ พ.ศ. 2495 ที่อำเภออุทุมพรพิสัย จังหวัดศรีสะเกษ เป็นบุตรของนายคิม แซ่จึง กับนางสู่ขิม แซ่อึ้ง ด้านครอบครัวสมรสกับนางลดาวัลย์ เจริญประเสริฐ (สกุลเดิม แซ่ชิ) มีบุตร 3 คน คือ นายสิทธิพงษ์ เจริญประเสริฐ นางสาวสุดารัตน์ เจริญประเสริฐ และนายวุฒิชัย เจริญประเสริฐ
สำเร็จการศึกษาสาขาวิชาเทคโนโลยีการเกษตร จากมหาวิทยาลัยราชภัฏสุรินทร์ และระดับปริญญาโท สาขารัฐศาสตร์ จากมหาวิทยาลัยรามคำแหง
การทำงาน

พรศักดิ์ เจริญประเสริฐ ประกอบธุรกิจโรงสีข้าวในจังหวัดศรีสะเกษ ต่อมาได้เข้ามาทำงานการเมืองท้องถิ่น โดยเป็นสมาชิกสภาองค์การบริหารส่วนจังหวัดศรีสะเกษ (ส.อบจ.) ในปี พ.ศ. 2538 ต่อมาในการเลือกตั้งปี พ.ศ. 2539 ได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ สังกัดพรรคชาติพัฒนา ต่อจากนั้นได้ย้ายมาสังกัดพรรคไทยรักไทย พรรคพลังประชาชน และในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ในการจัดตั้งรัฐบาลนำโดยนางสาวยิ่งลักษณ์ ชินวัตร และพรรคเพื่อไทย นายพรศักดิ์ เจริญประเสริฐ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ และถูกปรับออกจากตำแหน่งในเดือนมกราคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 36
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 15 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ต่อมาในวันที่ 30 กรกฎาคม พ.ศ. 2562 ได้ยื่นใบลาออกจากสมาชิกพรรคเพื่อไทย และต่อมาในวันที่ 31 กรกฎาคม พ.ศ. 2562 ได้เข้าสมัครเป็นสมาชิกพรรคพลังประชารัฐ
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สโมสรฟุตบอลลพบุรี ซิตี้

ระวังสับสนกับ สโมสรฟุตบอลลพบุรี
| --- | --- |
ชื่อเต็ม: สโมสรฟุตบอลลพบุรี ซิตี้ Lopburi City Football Club
ฉายา: วานรพิฆาต
ก่อตั้ง: 2020; 5 ปีที่แล้ว (2020)
สนาม: สนามกีฬาพระราเมศวร
ความจุ: 5,500 ที่นั่ง
ประธาน: เศรษฐศิษฐ์ ทองพานิชย์
ผู้ฝึกสอน: ปณิธาน มั่นประเทศ
ลีก: ไทยลีก 3
2567–68: ไทยลีก 3 โซนภาคกลาง, อันดับที่ 1
สโมสรฟุตบอลลพบุรี ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดลพบุรี ปัจจุบันเล่นในไทยลีก 3 โซนภาคกลาง
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2565 | ไทยแลนด์ อเมเจอร์ลีกโซนภาคตะวันตก | 6 | 4 | 1 | 1 | 10 | 2 | 13 | รองชนะเลิศ | – | – | – |  พีระพล วัฒนจินดา  ศรายุทธ รอดเสี่ยงล้ำ  สานุพัฒน์ พามาวงษ์ | 2 |
| 2565–66 | ไทยลีก 3โซนภาคตะวันตก | 22 | 4 | 4 | 14 | 25 | 39 | 16 | อันดับที่ 11 | ไม่ได้เข้าร่วม | รอบ 32 ทีมสุดท้าย | – |  นพดล กาแสน  ออมาดู ติดฌานี | 4 |
| 2566–67 | ไทยลีก 3โซนภาคตะวันตก | 20 | 10 | 4 | 6 | 35 | 16 | 34 | อันดับที่ 5 | รอบแรก | รอบคัดเลือกรอบแรก | รอบรองชนะเลิศ |  ดซามา บาตา | 8 |
| 2567–68 | ไทยลีก 3 โซนภาคกลาง |  |  |  |  |  |  |  |  | รอบ 32 ทีมสุดท้าย | รอบคัดเลือกรอบสอง | รอบก่อนรองชนะเลิศ |  |  |
| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้ฝึกสอน

| ชื่อ | ระยะเวลา | ความสำเร็จ |
| --- | --- | --- |
|  สนอง แต่งงาม | เมษายน – พฤศจิกายน 2565 | ชนะเลิศ ไทยแลนด์ อเมเจอร์ลีก ฤดูกาล 2565 โซนภาคตะวันตกตอนบน รองชนะเลิศ ไทยแลนด์ อเมเจอร์ลีก ฤดูกาล 2565 โซนภาคตะวันตก |
|  ปณิธาน มั่นประเทศ (รักษาการ) | พฤศจิกายน 2565 |  |
|  อดุลย์ ฉ่ำแสง | มกราคม – มีนาคม 2566 |  |
|  อชิระ ทองเจิม | กรกฎาคม 2566 – กุมภาพันธ์ 2567 |  |
|  นิรุจน์ สุระเสียง | 2 พฤษภาคม – 15 ตุลาคม 2567 |  |
|  ปณิธาน มั่นประเทศ | 15 ตุลาคม 2567 – |  |
เกียรติประวัติ

ไทยแลนด์ อเมเจอร์ลีก
รองชนะเลิศ โซนภาคตะวันตก : 2565
ชนะเลิศ โซนภาคตะวันตกตอนบน : 2565
แหล่งข้อมูลอื่น

สโมสรฟุตบอลลพบุรี ซิตี้ ที่เฟซบุ๊ก
ทาสสุดแกร่งแห่งหน่วยป้องกันอสูร

ซีรีส์มังงะญี่ปุ่น
| --- | --- |
ทาสสุดแกร่งแห่งหน่วยป้องกันอสูร
ไฟล์:Logo border.pngทาสสุดแกร่งแห่งหน่วยป้องกันอสูร logo
魔都精兵のスレイブ (Mato Seihei no Sureibu)
ชื่อภาษาอังกฤษ: Chained Soldier
แนว: โลดโผน จินตนิมิตมืด
มังงะ
เขียนโดย: ทากาฮิโระ
วาดภาพโดย: โยเฮ ทาเกมูระ
สำนักพิมพ์: ชูเอชะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: จัมป์คอมิกส์+
นิตยสาร: โชเน็งจัมป์+
กลุ่มเป้าหมาย: โชเน็ง
ตีพิมพ์ตั้งแต่: 5 มกราคม พ.ศ. 2562 – ปัจจุบัน
จำนวนเล่ม: 15 (ญี่ปุ่น) 12 (ไทย)
อนิเมะโทรทัศน์
กำกับโดย: จุนจิ นิชิมูระ (หัวหน้า) (S1) โกโร คูจิ (S1) มาซาฟูมิ ทามูระ (S2)
เขียนบทโดย: ยาซูฮิโระ นากานิชิ เรียวตะ คาโน อากิระ คินดาอิจิ
ดนตรีโดย: โคตะ ยามาโมโตะ
สตูดิโอ: เซเวนอากส์ (S1) ปัสซีโอเน (S2)
ถือสิทธิ์โดย: มิวส์ คอมมิวนิเคชัน
เครือข่าย: เอที-เอ็กซ์ (ไม่เซนเซอร์) โตเกียวเอ็มเอ็กซ์, บีเอส อาซาฮี, เอ็มบีเอส (เซนเซอร์)
ฉาย:  4 มกราคม พ.ศ. 2567  – ปัจจุบัน
ตอน: 12
 สถานีย่อยการ์ตูนญี่ปุ่น
ทาสสุดแกร่งแห่งหน่วยป้องกันอสูร (ญี่ปุ่น: 魔都精兵のスレイブ; โรมาจิ: Mato Seihei no Sureibu) เป็นซีรีส์มังงะญี่ปุ่น แต่งเรื่องโดยทากาฮิโระ และวาดภาพโดยโยเฮ ทาเกมูระ เผยแพร่ทางแพลตฟอร์มมังงงะออนไลน์โชเน็งจัมป์+ของสำนักพิมพ์ชูเอชะตั้งแต่เดือนมกราคม พ.ศ. 2562 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอเซเวนอากส์ ออกอากาศตั้งแต่เดือนมกราคมถึงมีนาคม พ.ศ. 2567 มีการประกาศสร้างฤดูกาลที่สอง ซึ่งจะผลิตโดยสตูดิโอปัสซีโอเนแล้ว